Folk Singer

Folk Singer είναι ο τίτλος του στούντιο άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Απρίλιο του 1964 μέσω της δισκογραφικής εταιρείας "Chess Records".Chess - CDs and Vinyl at Discogs

Πριν το άλμπουμ
Μετά την ιδιαίτερα επιτυχημένη εμφάνιση του στο φεστιβάλ τζαζ του Νιούπορτ και την επακόλουθη περιοδεία, η δισκογραφική εταιρεία "Chess Records" πρότεινε στον Waters να ηχογραφήσει κομμάτια για ένα νέο δίσκο. Η σύνθεση του συγκροτήματος του είχε αλλάξει, με το ντράμερ Γουίλι Σμιθ να αντικαθιστά τον Φράνσις Κλέι, ενώ ο Πατ Χέιρ δολοφόνησε τη σύζυγο του και καταδικάστηκε σε ισόβια κάθειρξη,PAT HARE • a blues guitarist • by Kevin Hahn ‘Take The Bitter With The Sweet’ με αποτέλεσμα τη θέση του να πάρουν ο Τζέιμς Μάντισον και ο Σάμι Λόχορν. Ο Λόχορν υπέφερε από ναρκοληψία,Can't Be Satisfied: The Life and Times of Muddy Waters με αποτέλεσμα να προσληφθεί στη θέση του ο Buddy Guy.

Ηχογράφηση
Το "Folk Singer" αποτελείται εξ ολοκλήρου από ακουστικές ηχογραφήσεις, αλλάζοντας τον ήχο του Waters ο οποίος βασίζονταν στην ηλεκτρική κιθάρα στις προηγούμενες κυκλοφορίες του. Ο τίτλος του άλμπουμ επιλέχθηκε με σκοπό να προσελκύσει τους φίλους της φολκ μουσικής, σε μία περίοδο που το συγκεκριμένο είδος ήταν ιδιαίτερα δημοφιλές.

Οι ηχογραφήσεις πραγματοποιήθηκαν στα "Tel Mar Recording Studios" του Σικάγου τον Σεπτέμβριο του 1963 με βασικό παραγωγό τον Γουίλι Ντίξον.Willie Dixon | Biography & History | AllMusic 

Κυκλοφορίες, προώθηση και υποδοχή
Ο δίσκος κυκλοφόρησε τον Απρίλιο του 1964 από την "Chess Records", ενώ σε μορφή CD εκδόθηκε το 1993 από την "Mobile Fidelity Sound Lab", με μπόνους κομμάτια τα "You Can't Lose What You Never Had" και "The Same Thing".Folk Singer - Muddy Waters | Releases | AllMusic Η επανέκδοση του 1999, περιλαμβάνει πέντε επιπλέον τραγούδια, τα "The Same Thing", "You Can't Lose What You Never Had", "My John the Conqueror Root", "Short Dress Woman" και "Put MeiIn Your Lay Away".Muddy Waters - Folk Singer (CD, Album) at Discogs

Για την προώθηση του δίσκου, το συγκρότημα του Waters περιόδευσε στην Ευρώπη με το δεύτερο "American Folk Blues Festival", πραγματοποιώντας εμφανίσεις στην Αγγλία, το Βέλγιο, τη Γερμανία, τη Γαλλία και τη Δανία.American Folk Blues

Οι κριτικές για τον δίσκο υπήρξαν, κατά κύριο λόγο, θετικές, με το περιοδικό "Rolling Stone" να το κατατάσσει στην 282η θέση της λίστας με τους 500 καλύτερους δίσκους όλων των εποχών. Το "Allmusic" το βαθμολόγησε με 4,5 αστέρια με άριστα τα πέντε, ενώ το "Absolute Sound με 4 / 5. Επίσης, το "Discogs" του έδωσε 4,7 / 5,Muddy Waters - Folk Singer at Discogs το "Sputnik Music" μέσο όρο βαθμολογιών 4,2 / 5 και οι "Wilson & Alroy" 3,5 / 5.Muddy Waters reviews, music, news - sputnikmusicMuddy Waters - Wilson & Alroy's Record Reviews

Τραγούδια του δίσκου

Οι μουσικοί
Οι μουσικοί οι οποίοι ηχογράφησαν το "Folk Singer" ήταν οι εξής:

 Μάντι Γουότερς - φωνητικά, κιθάρα
 Buddy Guy - κιθάρα
 Σάμι Λόχορν - κιθάρα
 Τζέιμς Μάντισον - κιθάρα
 Ότις Σπαν - φυσαρμόνικα, πιάνο
 Φράνσις Κλέι - τύμπανα
 Κλίφτον Τζέιμς - τύμπανα
 Σ. Π. Λίρι - τύμπανα
 Γουίλι Ντίξον - μπάσο
 Μίλτον Ρέκτορ - μπάσο
 Τζ. Τ. Μπράουν - σαξόφωνο, κλαρινέτο

Παραπομπές

Πηγές
 Folk Singer - Muddy Waters | Songs, Reviews, Credits | AllMusic
 Muddy Waters: Folk Singer | The Absolute Sound
 Muddy Waters, 'Folk Singer' - Rolling Stone 

Κατηγορία:Δισκογραφία του Muddy Waters
Κατηγορία:Άλμπουμ του 1964